**BIOGRAFIJE UČENIKA**

 **OSNOVNE ŠKOLE:**

***UNSKO-SANSKI KANTON***

1. **Nedim Beganović**

Učenik generacije u Osnovnoj školi „Cazin II“ Cazin, sa prosjekom ocjena 5.0 u svih devet razreda. Od njegovih zapaženih nastupa na smotrama znanja iz matematike, svakako izdvajamo brončanu medalju, koju je osvojio kao predstavnik BiH, na Međunarodnoj balkanskoj olimpijadi iz Matematike.

2. **Tarik Ramić**

Također, učenik generacije u Osnovnoj školi „Jezerski“ Bosanska Krupa, sa prosjekom ocjena 5.0 u svih devet razreda. Sudjelovao je na federalnim natjecanjima iz matematike i fizike, a od sportskih aktivnosti bavi se Taekwon-do-om i natječe u šahu.

**3. Faris Ramić**

„Drugu osnovnu školu“ Bosanska Krupa završio sa prosjekom ocjena 5.0 u svih devet razreda, te je izabran za učenika generacije. Od nastupa na različitim natjecanjima i smotrama znanja, izdvajamo 2. mjesto na međunarodnom natjecanju iz matematike, Most matematike – Vrnjačka Banja.

***POSAVSKI KANTON***

1. **Amila Oručević**

Učenica 9. razreda Osnovne škole Vladimira Nazora Odžak, u kojoj je svaki razred, do sada, završila odličnim uspjehom, prosjek ocjena 5.0. Zapažene nastup ostavarila je na Civitasovom, ali i na međunarodnim i državnim natjecanjima u plesu. Još je, među ostalim, i članica Ženskog odbojkaškog kluba Napredak Odžak.

1. **Zerina Zlatkić**

Učenica 9. razreda Osnovne škole Orašje u Orašju, koja je, također, sve razrede do sada završila sa prosjekom ocjena 5.0. Među svoje uspjehe ubrojila je i onaj ostvaren na Međunarodnom likovno-literarnom natjecanju 2020. godine, na kojem je osvojila drugo mjesto u kategoriji literarnih radova.

1. **Leon Pejić**

Učenik 9. razreda Osnovne škole Stjepana Radića u Boku, sa općim uspjehom za sve razrede - 5.0. Redoviti sudionik akcije „Let's do it – Očistimo zemlju za jedan dan“, natjecatelj iz matematike te član školske nogometne ekipe, koji uvijek daje značajan doprinos sportskim uspjesima svoje ekipe.

***TUZLANSKI KANTON***

1. **Nejla Koprić**

Učenica je 4. razreda Osnovne muzičke škole Tuzla, na odsjeku za klavir i odlična učenica OŠ „Slavinovići“ u Tuzli, s prosjekom ocjena 5.0. Izraziti glazbeni talent i vrijedan rad doveo ju je do brojnih nagrada i priznanja. Osvojila je 28 prvih nagrada na natjecanjima iz glazbe, od toga 8 Laureata na domaćim i međunarodnim natjecanjima.

1. **Ismar Aljukić**

I ovaj učenik 9. razreda Osnovne škole „Brčanska Malta“ Tuzla je sve razrede do sada završio odličnim uspjehom i prosjekom ocjena 5.0. Uspješno je sudjelovao na brojnim natjecanjima i smotrama znanja iz fizike i informatike, a kao član juniorske ekipe STEM akademije Tuzla osvojio je prvo mjesto na državnom natjecanju iz Robotike i tako ostvario pravo nastupa na Svjetskom natjecanju iz robotike u Njemačkoj.

1. **Amila Pašić**

Učenica generacije u Osnovnoj školi „Novi Grad“ Tuzla u školskoj 2021/22. godini, a istodobno i učenica generacije u Osnovnoj muzičkoj školi Tuzla. Osvojila je brojne nagrade na natjecanjima mladih pijanista, ali i zapažene rezultate na natjecanjima iz matematike, među ostalim, brončanu medalja na Juniorskoj balkanskoj matematičkoj olimpijadi u 6. mjesecu ove godine.

***ZENIČKO-DOBOJSKI KANTON***

1. **Zehra Suljić**

Učenica generacije u Osnovnoj školi „Safvet-beg Bašagić“ Visoko, sa prosjek ocjena 5.0 za cjelokupno osnovno obrazovanje. Završila je i Osnovnu muzičku školu odličnim uspjehom. Uz izvanredne rezultate sa glazbenih natjecanja na federalnoj razini, zapaženo je sudjelovala i na brojnim smotrama znanja iz različitih nastavnih predmeta. Uz završen tečaj engleskog jezika, nivo B1, zanimljivo je da je završila i tečaj Japanskog jezika, nivo A2.

1. **Merjema Ljubović**

Učenica generacije u JU Osnovnoj školi „Mula Mustafa Bašeskija“ Kakanj, također, sa prosjekom ocjena 5.0 za cjelokupno osnovno obrazovanje. Na natjecanjima iz različitih nastavnih predmeta je ostvarila zapažene rezultate, posebno iz informatike i fizike. Nadarena je za strane jezike, te posjeduje diplomu za poznavanje engleskoj jezika nivo C1, njemačkog jezika A2 i arapskog jezika, nivo A1.

1. **Amer Moštro**

Uzoran učenik Osnovne škole „Hamdija Kreševljaković“ Kakanj, koji od malih nogu pokazuje strast za matematiku, a kasnije i druge prirodne znanosti. Sudjelovao je na mnogim smotrama znanja iz matematike i fizike, ali i na natjecanjima iz Prve pomoći, osvarivši zapažene rezultate. Talentiran je i za jezike, te posjeduje diplomu C1 nivo engleskog jezika.

***BOSANSKO-PODRINJSKI KANTON GORAŽDE***

1. **Melika Peštek**

Učenica generacije u Osnovnoj školi „Fahrudin Fahro Baščelija“ Goražde, a završila je i Osnovnu muzičku školu, također, kao učenica generacije. Sudjelovala je na brojnim natjecanjima iz više nastavnih predmeta, a sa školskom ekipom osvaja 1. mjesto na kantonalnom natjecanju iz građanskog obrazovanja – CIVITAS. Uspješna je i u sportu, u stolnom tenisu.

1. **Lamija Muratspahić**

Učenica generacije u Osnovnoj školi „Mehmedalija Mak Dizdar“ Vitkovići, Goražde, sa prosjekom ocjena 5.0 u svim razredima. Bila je veoma aktivna u radu mnogih sekcija u školi, a na školskim natjecanjima postigla zapažene rezultate u matematici, fizici, engleskom jeziku, vjeronauci, likovnom stvaralaštvu, literarnom stvaralaštvu i atletici.

1. **Amina Starhonić**

Učenica generacije u Osnovnoj školi „Husein efendija Đozo“ Goražde, prosjek ocjena 5.0 za sve razrede. Natjecala se iz više nastavnih predmeta, a među najboljim rezultatima se izdvajaju osvojeno 1. ,odnosno 2. mjesto na kantonalnom natjecanju iz Islamske vjeronauke te fizike. Aktivno se bavi sportom.

***SREDNJOBOSANSKI KANTON***

1. **Zvonimir Crnoja,** odličan učenik u Osnovnoj školi „Braća Jezerčić“ Divičani – Jajce, koji se ističe marljivošću, predanošću i suradnjom, kao i aktivnošću u školi i lokalnoj zajednici. Zvonimir je zapažene rezultate postigao na natjecanjima u šahu i košarci. Proglašen je sportskom nadom Jajca u košarci za 2021. godinu.
2. **Bajrić Nejra,** učenica generacije u Osnovnoj školi „Bristovi“ Bugojno, koja ima zapažene rezultate i na različitim smotrama znanja. Kroz sudjelovanje u različitim projektima, Nejra je pokazala da ima razvijenu svijest za očuvanje životne sredine, te je sudjelovala u različitim volonterskim akcijama.
3. **Samir Talić,** odličan učenik u Osnovnoj školi „Pajić Polje“ Gornji Vakuf – Uskoplje. Svoju inovativnost naročito primjenjuje u robotici, koju već 3 godine izučava kroz nastavne i izvannastavne aktivnosti, a zapažene rezultate ostvaruje i u sportu, kroz natjecanja iz rukometa, plivanja, skijanja i nogometa.

***HERCEGOVAČKO-NERETVANSKI KANTON***

1. **Matea Čuljak,** odlična učenica u Osnovnoj školi Vladimira Pavlovića u Čapljini, a također i u Osnovnoj glazbenoj školi. Zapažene rezultate ostvarila je i na natjecanjima u znanju iz matematike, kemije i engleskog jezika, na kantonalnoj razini.
2. **Dalila Memić,** odlična učenica u Četvrtoj osnovnoj školi Mostar, koja ostvaruje uspjehe i na natjecanjima iz znanja. Na međunarodnom natjecanju „Hippo“ iz engleskog jezika, predstavljala je Bosnu i Hercegovinu. Aktivno sudjeluje u humanitarnim akcijama, te se bavi plesom.
3. **Emela Pajević,** učenica generacije u Osnovnoj školi „Mustafa Ejubović - Šejh Jujo“ Mostar, koja se može pohvaliti i sa osvojenim 1. mjestom na kantonalnom natjecanju iz njemačkog jezika. Pohađala je razne školske sekcije i sudjelovala u raznim izvannastavnim aktivnostima. Aktivno trenira odbojku i članica je plesne grupe Flash.

***ŽUPANIJA ZAPADNO-HERCEGOVAČKA***

1. **Stipe Prlić,** učenik generacije u Osnovnoj školi Ruđera Boškovića Grude, koji je istodobno završio i Osnovnu glazbenu školu – intrumenti: gitara, bisernica i glasovir. Odličan uspjeh postigao je i na međunarodnom natjecanju Klokan matematičar i dopitnik je priznanja NASA za doprinos u oblasti fizike.
2. **Josip Polić,** učenik generacije u Osnovnoj školi Franice Dall'era Vir, Posušje, koji pohađa i Glazbenu školu Posušje. Uspješan je i u matematici, sa osvojenim 2. mjestom na kantonalnom natjecanju. Sudjelovao je različitim izvannastavnim sekcijama i izvanškolskim aktivnostima, kao što je članstvo u Zboru sv. Jure i Kulturno umjetničkom društvu Vrisak.
3. **Jure Čolak,** učenik generacije u Prvoj osnovnoj školi Široki Brijeg, koji pohađa i Osnovnu glazbenu školu. Na kantonalnom natjecanju iz matematike osvojio je 1.mjesto, te treća na literarnom natjecanju Matice hrvatske i školskom Supertalentu. Zanima se i za Vizualno programiranje i robotiku.

***KANTON SARAJEVO***

1. **Imran Tabaković,** izOsnovne škole „Zahid Baručija“ Vogošća, učenik koji ostvaruje i zapažene rezultate na federalnim, državnim i međunarodnim natjecanjima. Aktivno sudjeluje u aktivnostima koje razvijaju empatiju, kreativnost, vještine kritičkog mišljenja, poduzetništvo i zdrave stilove života.
2. **Ismail Barlov,** najbolji učenik u Petoj osnovnoj školi Sokolovići, Ilidža. Učenik je ostvario zapažene rezultate na natjecanjima, a posebno se ističe u plivanju, izborivši se za mjesto u Bh.reprezentaciji. Osvojio je više medalja na međunarodnim natjecanjima u Hrvatskoj, Sloveniji, Crnoj Gori, kao i u Bosni i Hercegovini.
3. **Tarik Dacić,** najbolji učenik u Osnovnoj škola „Pofalići“ Sarajevo, koji je ostvario zapažene rezultate na natjecanjima iz matematike, fizike, informatike i vjeronauke na svim nivoima. Njegovi najdraži predmeti su matematika, fizika i kemija, a od prošle godine se bavi i programiranjem. Sudjelovao je na mnogim međunarodnim eTwinning projektima.

***KANTON 10***

1. **Nino Šeremet,** odličan učenik u Osnovnoj školi „fra Lovro Karaula“ Livno i odličan sportaš. koji od prvog razreda aktivno trenira taekwondo. Prva mjesta u više navrata osvaja na prvenstvima Federacije i BiH te Kupu BiH, a izvanredne rezultate ostvario je i na međunarodnim natjecanjima u Hrvatskoj, Sloveniji i Bugarskoj.
2. **Marija Milić,** odlična učenica u Osnovnoj školi „Ivan Goran Kovačić“ Livno, koja je, također, završila i Osnovnu glazbenu školu „Franjo S. Vilhar“. Aktivno je sudjelovala u školskim aktivnostima, bila članica Vijeća učenika, a uspjehe je postizala i na natjecanjima iz matematike te naravno glazbe. Učenica se također bavi slikanjem i crtanjem.
3. **Lucija Juranić,** odlična učenica u Osnovnoj školi „fra Lovro Karaula“ Livno, naročito uspješna u natjecanjima iz matematike i hrvatskog jezika. Aktivno je sudjelovala u radu školskih sekcija, članica je Dječjeg zbora Župe Livno, Udruge „Puž“ i FRAMA Livno.

 **SREDNJE ŠKOLE:**

***UNSKO-SANSKI KANTON***

1. **Alen Hrnjić**

Učenik generacije u Gimnaziji „Bihać“ u Bihaću, sudionik federalnih natjecanja iz matematike i fizike. Uspješan član Košarkaškog kluba Željo 1971, Udruženja sportskih ribolovaca „Una“ Bihać i član Juniorske fly fishing reprezentacije Bosne i Hercegovine.

1. **Dženan Midžić**

Odličan učenik Gimnazije „Bihać“, koji je ostvario zapažene rezultate na međunarodnim i domaćim natjecanjima iz fizike, među ostalim, osvojena Zlatna medalja na Balkanijadi 2021. godine, brončana medalja na Europskoj olimpijadi iz fizike u Ljubljani i srebrna medalja na Physics Cup 2022. Sudjelovao je i na Državnom natjecanju iz informatike.

1. **Džeinela Durmić**

Učenica IV razreda Druge srednje škole Velika Kladuša, ekonomska škola. Pokazala je veliki entuzijazam i dala značajan doprinos u realizaciji aktivnosti u okviru inicijative „Nova generacija lokalnih lidera“, te u projektima „Furam mural, a ne mržnju“, „Hrabrost je izabrati nenasilje“ i „Ja lider“. Sudjelovala je na natjecanju „Start me up – high school“ održanom prošle godine.

***POSAVSKI KANTON***

1. **Igor Vuković**

Učenik 4. razreda opće gimnazije Srednjoškolskog centra fra Martina Nedića Orašje, odličan učenik u toku svoga srednjoškolskog obrazovanja. U prethodna dva razreda sa prosjekom ocjena 5.0, a nije imao niti jedan izostanak sa nastave. Član je FRAME i niza sekcija: dramska, matematička, recitatorska, zemljopisna i ekološka sekcija. Bavi se i sportom.

1. **Arnela Maglajčetović**

Učenica generacije Srednje škole Pere Zečevića Odžak, sa prosjekom ocjena 5.0 u sva četiri razreda gimnazijskog obrazovanja. Zapaženo je sudjelovala na mnogim natjecanjima i smotrama znanja iz matematike, iz oblasti građanskog obrazovanja u organizaciji CIVITAS-a, iz pružanja prve pomoći. Bila je aktivna članica Asocijacije srednjoškolaca u BiH.

1. **Katarina Živković**

Odlična je učenica Srednje strukovne škole u Orašju, smjer: medicinski tehničar. Završila je i osnovnu glazbenu školu. Svira klavir, gitaru i tamburicu. Aktivna je članica zbora Adoro, Frame, Dječijeg zbora župe Tolisa, benda Pax s kojima svira, volontira, organizira i provodi društveno korisne akcije. Sa zborom Adoro je osvojila i posebnu nagradu publike i drugu nagradu stručnog žirija na natjecanju GLAZ-B-OS, u Osijeku.

***TUZLANSKI KANTON***

1. **Senada Zaketović**

Odlična učenica drugog razreda Gimnazije „Dr. Mustafa Kamarić“ u Gračanici. Postigla je zapažene rezultate na natjecanjima iz različitih nastavnih predmeta, a izdvajamo međunarodni uspjeh i osvojenu broncu na Juniorskoj balkanskoj matematičkoj olimpijadi. Aktivno se bavi sportom – košarkom, a osvojila je i 1. mjesto u gradskoj uličnoj utrci.

1. **Muhamed Numanović**

Odličan učenik Behram-begove medrese u Tuzli. Na natjecanjima iz različitih nastavnih predmeta ostvario je zapažene rezultate, a posebice izdvajamo uspješna prva i druga mjesta iz matematike i fizike na kantonalnoj razini. 10 godina trenira karate, nosilac je smeđe-crnog pojasa, a priprema se za crni pojas.

1. **Anel Brčaninović**

Učenik 3. razreda Gimnazije Živinice, koji je zapaženo 2. mjesto ostvario na državnom natjecanju iz Njemačkog jezika. Sudjelovao je i na državnom natjecanju iz Informatike „IT Challenge“, a na „Europskoj noći istraživača“ sudjelovao je sa autorskim radom o razgradnji i rudarenju materijala iz asteroida.

***ZENIČKO-DOBOJSKI KANTON***

1. **Sara Dautbegović**

Učenica generacije Katoličkog školskog centra „Sveti Pavao“ Opća Gimnazija Zenica, sa prosjekom ocjena 5.0. za sva četiri razreda. Odličnim uspjehom je završila i Osnovnu muzičku školu, odsjek klavir. Ostvarila je zapažene rezultate na različitim natjecanjima, među ostalim, 1. mjesto na Europskom natjecanju iz latinskog jezika i prvo na natjecanju iz matematike učenika srednjih škola Federacije BiH u organizaciji Udruge matematičara Ruđera Boškovića Mostar.

1. **Tarik Mujkić**

Odličan učenik Gimnazija „Rizah Odžečkić“ Zavidovići, sa prosjekom ocjena 5.0 za sve razrede i osnovnog i srednjeg obrazovanja. Zapaženo je sudjelovao na brojnim natjecanjima iz matematike i fizike, a redovno sudjeluje i na kampovima matematike, fizike i programiranja. Član je Asocijacije srednjoškolaca u BiH, te u slobodno vrijeme svira gitaru.

1. **Adi Kadušić**

Proglašen učenikom generacije u Tehničkoj školi Zenica. Postigao je zapažene rezultate na brojnim natjecanjima iz matematike, fizike, ali i iz robotike, te je sudjelovao na nacionalnom finalnu Svjetske robotske olimpijade 2021. u Bosni i Hercegovini.

***BOSANSKO-PODRINJSKI KANTON GORAŽDE***

1. **Edin Živojević**

Učenik generacije u Mješovitoj srednjoj školi „Enver Pozderović“ Goražde, sa prosjekom ocjena 5.0 za sve četiri godine srednjeg obrazovanja. Sudjelovao je na natjecanjima i smotrama znanja iz različitih nastavnih predmeta, a od osvojenih nagrada izdavajamo prva mjesta na kantonalnim natjecanjima iz njemačkog jezika, fizike, matematike i predmeta Islamska vjeronauka.

1. **Ajla Hadžović**

Učenica generacije u Srednjoj tehničkoj školi „Hasib Hadžović“ Goražde, elektrotehnički smjer. Sudjelovala je na natjecanjima i postizala zapažene rezultate iz predmeta Matematika, Fizika, Vjeronauka. Članica je Vijeća mladih Grada Goražda, a bila je i sudionica radionica, kampova i konferencija za mlade na temu mira, ekologije i društvenog aktivizma.

***SREDNJOBOSANSKI KANTON***

1. **Fatima Aletić,** odlična učenica u Mješovitoj srednjoj školi Bugojno. Ostvarila je zapažene rezultate na natjecanjima iz matematike, fizike, informatike i latinskog jezika, a izdvajamo osvojenu broncu na međunarodnom natjecanju iz latinskog jezika. Sudjeluje u radu školskih sekcija, te je izuzetno angažirana u izvannastavnom radu škole.
2. **Sarah Mrakić,** odlična učenica u Mješovitoj srednjoj školi „Travnik“ u Travniku. Ističe se svojim radom u nastavnim i izvannastavnim aktivnostima, te je osvajala zapažene rezultate na općinskim natjecanjima iz matematike i programiranja, kantonalnom natjecanju razvoja ženskog poduzetništva, te na školskim natjecanjima iz njemačkog i engleskog jezika.
3. **Nera Akrap**, odlična učenica u Srednjoj školi Busovača. Sudjeluje u nastavnim i izvannastavnim aktivnostima, članica je vokalnog sastava „Ivančice i prijatelji“. Iza nje je i nekoliko glumačkih nastupa u predstava te drugi umjetnički nastupi na više priredaba. Slobodno vrijeme provodi crtajući, čitajući i pišući poeziju.

***HERCEGOVAČKO-NERETVANSKI KANTON***

1. **Lejla Nuhić,** odlična učenica u Drugoj gimnaziji Mostar, koja je ostvarila prva mjesta na kantonalnim natjecanjima iz matematike i fizike, ali i značajne rezultate na natjecanjima iz njemačkog i engleskog jezika te informatike, sudjelujući na međunarodnim robotičkim natjecanjima. Članica je Asocijacije srednjoškolaca u BiH i volontira u mnogim aktivnostima.
2. **Maida Biber,** odlična učenica u „Srednjoj škola“ Konjic, koja iz sebe ima zapažene rezultate na kantonalnim, federalnim i međunarodnim natjecanjima u znanju, iz matematike i fizike. Članica je Vijeća učenika i Vijeća mladih Konjic, te sudjeluje u radu Kampa asocijacije za napredak nauke i tehnologije. Volontira u Crvenom križu Konjic i Mreži mladih Konjic.
3. **Dino Burić,** odličan učenik u Srednjoj elektrotehničkoj školi Mostar. Uspješan na natjecanjima iz programiranja te „Projekta građanin“, ali i vicešampion državnog natjecanja iz poduzetništva. Aktivno sudjeluje u radu školskih sekcija: informatička, inovatorska i novinska sekcija. Aktivan je član Međunarodne organizacije za migracije (IOM organizacije).

***ZAPADNOHERCEGOVAČKI KANTON***

1. **Petra Landeka,** učenica generacijeuGimnaziji fra Grge Martića Posušje, koja je u toku svoga srednjoškolskog obrazovanja nastupala je različitim natjecanjima iz matematike, engleskog i hrvatskog jezika. Aktivna je sudionica sportskih, dramskih, ekoloških i humanitarnih aktivnosti.
2. **Ljiljana Majić,** učenica generacije u Srednjoj strukovnoj školi Ruđera Boškovića Ljubuški. Ova odlična učenica aktivno se bavi sportom, te je sudjelovala na različitim natjecanjima u karateu. U toku srednjoškolskog obrazovanja, aktivno je sudjelovala u svim školskim aktivnostima.
3. **Ivana Zovak,** učenica generacije u Gimnaziji Ljubuški. Sudjelovala je u radu više školskih sekcija, te je ostvarila zapažene rezultate na školskim i kantonalnim natjecanjima iz matematike, te 1.mjesto na kantonalnom natjecanju „Civitas“. Bavi se plesom i sudjeluje u plesnim natjecanjima.

***KANTON SARAJEVO***

1. **Ilhana Rahić,** odlična učenica u Četvrtoj gimnaziji Sarajevo i Srednjoj muzičkoj školi Sarajevo. Ostvarila je zapažene rezultate na domaćim i međunarodnim natjecanjima, a spomenut ćemo, među ostalim, 8. Festival pijanizma u Sremskoj Mitrovici, Međunarodno natjecanje „Davorin Jenko“ Beograd, 3. Internacionalni festival muzike „Skala“ BiH, 2. međunarodno natjecanje „Mozart“ i druga.
2. **Amina Crnčalo,** odlična učenica u Trećoj gimnaziji Sarajevo. Uspješna je bila na natjecanjima iz vjeronauke, od kantonalne do državne razine. Aktivno se bavi judom, te je osvojila sedam titula državnog prvaka i dvije titule viceprvaka. Na natjecanjima u Skoplju i Koačeli, u Turskoj, osvojila je brončane medalje.
3. **Selma Musić,** odlična učenica u Prvoj gimnaziji Sarajevo, koja je zapažene rezultate ostvarila na natjecanjima iz islamske vjeronauke, te bosanskog jezika i književnosti. Članica je sekcije prve pomoći, školskog hora, sekcije „Civitas-projekat Građanin“ i sekcije iz predmeta Psihologija. Aktivno volontira u organizaciji Pomozi.ba te platformi trebalšta, kao i Mreži mladih Novi Grad.

***KANTON 10***

1. **Blaž Perić,** odličan učenik u Srednjoj strukovnoj školi Tomislavgrad. Aktivno se bavi programiranjem, atletikom, biciklizmom. Član je Franjevačke mladeži i Škole mjuzikala i glume, te više sekcija u školi. Uspješan je bio u školi na natjecanjima iz matematike, ali i u sportu, na državnom prvenstvu u utrci na 10 kilometara u kategoriji juniora, osvojivši 3. mjesto.
2. **Antonela Vranješ,** odlična učenica u Srednjoj školi „Tin Ujević“ Glamoč. Zapaženo je sudjelovala na kantonalnim natjecanjima iz geografije, te na federalnom iz matematike. Sudjeluje u radu Vijeća učenika, Civitasu, te školskim sekcijama, sportskoj, literarnoj, iz biologije i odbojke. U slobodno vrijeme bavi se fotografijom.
3. **Irma Isaković,** najboljaučenica u Srednjoj školi „Tin Ujević“ Glamoč. Sudjelovala je na kantonalnom natjecanju iz geografije, te osvojila 1.mjesto među učenicima prvih razreda gimnazijskog programa. Slobodno vrijeme provodi pomažući roditeljima, voli čitati knjige, bavi se sportom, te volontira u Fondaciji Hastor.